ming030890/wiki-yue-high-quality huggingface dataset:
區域市政總署

區域市政總署（英文：Regional Services Department，縮寫：RSD）係香港區域市政局嘅執行部門，前身係市政事務署新界市政署，喺1985年4月1號至1999年12月31號期間為新界地區提供市政服務。區域市政總署署長同時擔當區域市政局嘅行政總裁。
2000年1月1號，時任特首董建華推行市政服務改革，區域市政總署同市政總署合併及重組，變成康樂及文化事務署同食物環境衞生署。
區域語言特徵

語言學上講嘅區域特徵（areal features）係指某笪地區上嘅語言共有嘅某啲特徵，但爾啲語言可能唔係屬同一個語族。
UP10TION

UP10TION（韓文：업텐션），係韓國嘅一隊男子歌唱組合。
UPCO2

UPCO2（全名：Universal Carbon）係全球第一隻可經普通零售渠道買到嘅碳信用加密電子貨幣，由Universal Protocol Alliance推出。現時可以經Uphold購買，當做普通加密貨幣咁交易，或者用來抵銷碳排放。
UNIQLO

UNIQLO（日文：ユニクロ），中國大陸叫優衣庫，係日本一間成衣設計、生產及零售企業，2005年開始係Fast Retailing（迅銷有限公司，港交所：06288）全資附屬公司。
除咗日本本土之外，UNIQLO喺全球十幾個國有分店。
UNO

UNO（西班牙文同意大利文解做「一」）係一種紙牌遊戲，由Merle Robbins喺1971年發明，而家由遊戲公司美泰生產。當玩家手上剩返最後一隻牌時，一定要講「UNO」，遊戲因而得名。

玩法
遊戲牌分四種色：紅色、綠色、藍色同黃色，每種色有25隻牌，其中19隻係數字牌（0-9）{0.1.1.2.2.3.3.4.4.5.5.6.6.7.7.8.8.9.9}，其餘係功能牌：skip（跳牌）、draw two（罰牌2隻）同reverse（調轉出牌方向），另有黑色特別牌兩種：wild（轉色）同wild draw four（轉色同罰牌4隻）。每副牌共有108隻牌，4種顏色各有兩套（除咗0牌，各得一套），另黑色牌各有4套。
開始時，玩家各抽一隻牌，數字最大嘅做莊家。莊家向每人輪流派7隻牌，然後喺疊牌度攞出第一隻牌，卡面向上；如果係wild draw four要再攞，莊家左邊玩家（如果係reverse就係莊家自己）根據呢隻牌出牌，並根據順時針方向（如果係reverse就係逆時針方向）換下位玩家出牌，遊戲正式開始。
玩家出嘅牌，要同上個玩家出嘅牌嘅顏色或數字相同，但黑色特別牌就無呢個限制，可以隨便出。玩家如果無牌可以出，就要喺疊牌度攞牌，如果符合可以即刻出；玩家亦可以假扮手上無牌而攞牌，但要出牌亦必須出啱啱攞嗰隻牌。
當玩家手上得返一隻牌，一定要講「UNO」；最快出晒手上紙牌嘅為之贏。

兩人對玩嘅規則
玩家打出Reverse牌，嗰隻牌嘅功能等於Skip牌，即係嗰個玩家可以出多一隻牌。
玩家打出Skip牌，嗰個玩家亦可以出多一隻牌。
玩家打出Draw two或Wild Draw four牌，佢嘅對手玩家就要跟規則抽兩隻或四隻牌，然後出牌權輪返到原來嘅玩家。

計分
計分方法一：有人贏咗一局後，其他人手上剩返嘅牌所代表嘅分數，全部加起嚟畀贏家做分數。最先到達指定分數（正式規則為500分）玩家係最終贏家。
計分方法二：有人贏咗一局後，其他人就將個人手上嘅牌所代表嘅分數加起嚟，做自己個人嘅負分，最先到達指定分數（正式規則為500分）遊戲就停止，最低分玩家係最終贏家。
數字牌嘅分數係面值
功能牌計20分
黑牌計50分

罰則
當玩家剩返最後一隻牌時唔記得講「UNO（而出牌前被其他人發現，要罰兩隻牌，如果無被立即發現之後就冇得追究。
玩家出錯牌要罰牌1隻。如果玩家喺有佢符合嘅顏色牌或數字牌可出（除咗黑色）嘅情況下出wild draw four card，而被下位玩家挑戰並檢查紙牌確認，就要罰牌4隻；但如果挑戰失敗，咁挑戰者就要罰多兩隻牌。

其他/特別玩法
Cut牌：如果玩家手上嘅牌同枱上嘅牌嘅顏色同數字（或功能）完全相同，叫聲「cut」後可以唔跟順序搶先出牌，令被跳過嘅玩家喪失一次出牌機會，並且繼續按cut牌嘅玩家順序遊戲。咁可加快遊戲進度同刺激感。
同字牌：如果手上有兩隻或以上嘅相同字牌（包括Draw two，Skip及Reverse），可以一次出晒，但最開頭嘅牌嘅顏色需要同枱上嘅一樣（呢種玩法唔可以用喺cut牌度）。Skip嘅隻數就決定跳過幾多個人。
累積Draw：當一個玩家打出Draw two嘅時候，下一玩家可以繼續出Draw two或Wild draw four，如此類推。最後無呢類牌嘅玩家就要抽去全部嘅罰卡張數。
瘋狂Reverse、skip：當玩家遇到Draw two、Wild Draw four罰則時，可以靠skip或reverse「保護」自己。例如被上家wild draw four，你可以打出reverse輪到上家受罰；或打出skip跳過自己輪到下家受罰。當然，玩家可以繼續skip或reverse掉呢個罰則，但隻色要同枱上嘅卡顏色或功能相同；面對Wild draw four就可以選用任何顏色嘅功能牌。喺未罰牌前，Wild draw four定為「無色」（或：由該玩家指定嘅顏色，但咁樣會降低趣味）。（呢種玩法可用喺累積draw，但出牌嘅顏色要同枱上嘅相同，如果上家打出藍色skip，你可以出其他skip、藍色reverse、藍色draw two或wild draw four，同普通UNO出牌規則相同）
罰則：每當玩家出錯牌或被發現冇講UNO等情況，玩家要罰抽五隻牌（可以按需要而定）。
UNIQ

UNIQ（韓文：유니크），係韓國嘅一隊男子歌唱組合。
UNIX

UNIX，或者Unix，係一隻電腦操作系統。一九六零到七零年代，AT&T 貝爾實驗室（Bell Labs）嘅雇員Ken Thompson、Dennis Ritchie同埋Douglas McIlroy夾手夾腳整佢出來。到咗今時今日，Unix已經開支散葉，有好多分支，有啲係AT&T起，有啲係其他同行做，有啲係唔謀利嘅機構整，以GNU General Public License發表。
伊比利亞人

伊比利亞人係古代響西南歐伊比利亞生活嘅日耳曼人族群，係西班牙人同葡萄牙人嘅祖先。
呢篇伊比利亞人係關於族群嘅楔位文章，仲未完成嘅。麻煩你幫手補充佢嘅內容。
伊氏

伊（粵拼：ji1）係唐人姓氏，喺《百家姓》裏頭排第239位。

名人
呢篇伊氏係同姓氏有關嘅楔位文章，重未寫完嘅。麻煩你幫手充實佢。
伊比利半島

伊比利半島，又譯伊比利亞半島，係歐洲西南面嘅半島，東面同南面係地中海；西面係大西洋；西北係比斯開灣；東北係比利牛斯山連住歐洲大陸，範圍包含西班牙、葡萄牙、安道爾同直布羅陀。
伊江島

伊江島（粵音：ji1 gong1 dou2；琉球文：伊江島（イージマ Ii-zima）；日文：伊江島（いえじま Ie-jima））係日本沖繩縣嘅一粒島，離沖繩島嘅本部半島先幾公里。島周長20公里，人口4610（2012年12月）。行政上呢個島屬伊江村，交通上同沖繩島有航渡。地理上最有特點係島上172米高嘅城山（日文：城山 （ぐすくやま Gusuku-yama），當地人鍾意叫佢做タッチュー（Tatchū）），呢座山望起身似火山，實質上佢係侵蝕作用形成嘅。島上面有伊江島機場，不過因為隔離係美軍訓練場，所以機場無乜點用，係軍用機場。
伊江島機場

伊江島機場（粵音：ji1 gong1 dou2 gei1 coeng4）係喺沖繩琉球群島嘅一個機場，喺1975年嗰陣起好兼且開放畀人用嚟搭飛機。
伊比亞皮納

祖些·安東尼奧·馬里亞·伊比亞皮納（葡文：José Antônio Maria Ibiapina；1806年8月5號—1883年2月19號）係巴西嘅天主教神父。
伊比利亞山貓

伊比利亞山貓（Lynx pardinus）又叫伊比利亞猞猁，係貓科山貓屬一個物種，原產伊比利亞。
伊比鳩魯

伊比鳩魯（希臘文：Ἐπίκουρος，前341年—前270年）係古希臘哲學家，創立伊比鳩魯學派。
全國原住民日

全國原住民日（英文：National Indigenous Peoples Day，2017年之前叫 National Aboriginal Day；法文：Journée nationale des peuples autochtones）係加拿大用來慶祝加拿大原住民文化，以及紀念原住民為加拿大嘅建設作出嘅貢獻嘅全國性紀念日。1996年，時任加拿大總督勒布朗（Roméo LeBlanc）宣佈，將每年嘅6月21號定為「全國原住民日」。
全國原住民日淨係喺西北特區同育空特區係法定假期，喺其他地方都唔係。
全國煥

全國煥，係大韓民國嘅一個男藝人同埋演員。
全國獨立黨

全國獨立黨（英文：National Independent Party）係2015年1月成立嘅香港政治組織，鼓吹用激進手段推動香港獨立，自稱屬香港本土派。呢個組織因為西貢蠔涌亞視舊片廠炸彈案而被傳媒廣泛報道，不過好多本土派人士同支持者都表示喺呢單案之前未聽過呢個組織，甚至質疑事件係咪騙局或者嫁禍。
全國獨立黨已經被瓦解，連網頁都處於凍結狀態。

亞視舊片廠炸彈案
2015年6月15號，警方喺西貢蠔涌亞視舊片廠破獲一個炸藥庫，拘捕十個男女，年齡介乎 21 到 58 歲，佢哋涉嫌串謀製造炸彈，部份自稱係「全國獨立黨」成員。警方並搜獲可製作高爆炸性物品三過氧化三丙酮（TATP）嘅原材料、多支氣槍，同埋標示金鐘、灣仔同「炸藥庫」嘅地圖。組織曾喺網上聲言，如果政改通過，「香港人要有心理準備當日會有傷亡」。
事件引起咗唔少人嘅關注，但亦有人指出事件非常奇怪。有網民話佢哋Facebook用字古怪，如本土派用「回歸」、「蛇齋糭餅」四字次序唔對，懷疑事件係唔係嫁禍。又有網民指出，佢哋得200幾個讚好，影響力極為有限。如果有人故意想模仿本土派，其實留下呢啲言論亦無難度可言。時事評論員劉細良話，佢哋連政黨名都唔合乎政治運動嘅邏輯，又比喻事件好似當年中共喺文化大革命期間，以抓「內人黨」嘅名義去對付異己，但「內人黨」根本唔存在。
全國人大常委會委員長

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:全國人大常委會委員長。如果個提名未完成同埋響討論頁度無留言嘅話，噉呢個標籤就可以拎走。
呢篇文要由頭寫過。請用討論頁商量細節。
唔該幫下手加長、改好啲呢篇文。討論頁或者要求加料版可能有多啲資料。呢篇文 需要熟悉呢方面嘅人幫手寫。 詳情請去討論頁睇。呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。呢篇文（或呢段）要按維基百科格式，以達到維基百科嘅品質標準。麻煩幫手改改呢篇文，特別係啲分段同埋相關嘅連結。（幫下我）
中華人民共和國全國人民代表大會常務委員會委員長，簡稱全國人大常委會委員長，係中華人民共和國最高國家權力機關全國人民代表大會常設機構全國人民代表大會常務委員會組成人員之一，位列國家級正職黨同國家領導人，佢哋嘅地位相當於其他一院制國家嘅國會議長。喺國家主席廢除時期，委員長曾經行使過部分國家元首職權。
全國人民代表大會

，簡稱全國人大，係中華人民共和國嘅國會、最高國家權力機關。由《中華人民共和國憲法》同《中華人民共和國立法法》、中國法律體制、中國共產黨「一黨專政」組成，有中國八大民主黨派同其他人大代表、黨代表、解放軍代表。全國人大每年舉行一次，多數係喺初春舉行。而人大代表係而家中國上流社會政治身份象徵，人大開會期間，代表有言論免責權，司法起訴豁免權，理論上係唔會發生被帶走情況。
外界質疑人大法治問題，民主普及性同權力獨立性，或只係中國共產黨決策象徵，有部份反共人士會用「橡皮圖章」諷刺佢，重笑佢只會係「人大舉手、政協拍手」。

最高國家權力機關
憲法理論規定中華人民共和國最高國家權力機關係人大，中共主導而議行合一，外交角色係中國國會。
根據《中華人民共和國全國人民代表大會組織法》第五條第一款：「全國人民代表大會每次會議舉行『預備會議』，選舉本次會議的主席團和秘書長，通過本次會議的議程和其他準備事項的決定。」

操作原理
全國人民代表大會每次會議設立「秘書處」，全國人民代表大會該次會議秘書長領導下工作。全國人民代表大會每次會議設副秘書長若干人。副秘書長人選由全國人民代表大會主席團決定。

代表選代表
全國人民代表大會嘅代表（全國人大代表）根據《選舉法》第二十九條，由省、自治區、直轄市、特別行政區、軍隊，以間接選舉產生同組成。
人大代表由人大選舉會議選出。人大代表召開全體會議（選舉會議），內部推選部份人成為選舉會議成員，之後由成員提名候選人，然後再進行內部投票，選出下屆代表。

四手代表
人大代表有「四手代表」之稱，即「走訪選民握握手、聽聽報告拍拍手、選舉表決舉舉手、大會閉幕揮揮手」。

神秘神奇
全國人大至今尚未出現過否決國家級、國務院各部門工作報告情況，只有省級以下人大已經多次發生人大否決工作報告事件。

代表人工
全國人大同全國政協合稱兩會，每年召開一次，非常委代表為兼職，政府包佢來回路費同酒店食宿，但不包工資。

可以做咩
根據2004年修正《中華人民共和國憲法》第三章第一節第六十二條的規定，全國人民代表大會行使下列職權：
1.修改憲法；
2.監督憲法的實施；
3.制定和修改刑事、民事、國家機構的和其他的基本法律；
4.選舉中華人民共和國主席、副主席；
5.根據中華人民共和國主席的提名，決定國務院總理的人選；根據國務院總理的提名，決定國務院副總理、國務委員、各部部長、各委員會主任、審計長、秘書長的人選；
6.選舉中央軍事委員會主席；根據中央軍事委員會主席的提名，決定中央軍事委員會其他組成人員的人選；
7.選舉最高人民法院院長；
8.選舉最高人民檢察院檢察長；
9.審查和批准國民經濟和社會發展計劃和計劃執行情況的報告；
10.審查和批准國家的預算和預算執行情況的報告；
11.改變或者撤銷全國人大常委會不適當的決定；
12.批准省、自治區和直轄市的建置；
13.決定特別行政區的設立及其制度；
14.決定戰爭和和平的問題；
15.應當由最高國家權力機關行使的其他職權。
第六十三條 全國人民代表大會有權罷免下列人員：
1.中華人民共和國主席、副主席；
2.國務院總理、副總理、國務委員、各部部長、各委員會主任、審計長、秘書長；
3.中央軍事委員會主席和中央軍事委員會其他組成人員；
4.最高人民法院院長；
5.最高人民檢察院檢察長。

富豪雲集
中國人大政協雖然係兩個橡皮圖章，但當中雲集大量中國超級富豪。2018年，追蹤中國富豪財富嘅研究機構胡潤百富指出，人大代表、政協委員中，有152人財富超過20億元人民幣，淨資產總額高達4萬幾億元人民幣，比前一年3.5萬億總資產增加近五分之一。
富豪代表中排名第一係騰訊總裁馬化騰，第二係收購平治車製造商德國戴姆勒10%股份、成為最大股東嘅吉利汽車李書福。
中國國家統計局數據顯示，2017年中國居民人均可支配收入僅為25974元。然而，中國前十名頂尖富豪個人總資產甚至已相當於一個發達國家GDP，堪比世界第五大經濟體。胡潤2017年百富榜顯示，中國最富有前十個人財富總額達到奇蹟般1萬6千700億人民幣，即大概2500幾億美元。而世界銀行統計191個國家GDP，有150+個國家GDP唔夠2000億美元，堪稱中國令人眼花繚亂爆炸式崛起又一縮影。
另一方面，批評人士話，所謂榜上有名嘅富豪實際上僅僅係真正富豪群中一小部分，侵吞大筆國家財產嘅貪官同佢哋家族財產極難被發現，好多盜國富豪幾乎從未被公眾所知。胡潤本人亦都話，佢間公司無從統計精心隱藏自己財富嘅隱形富豪。佢話：「我們估計每找到一個（富豪），就有兩個沒能統計到。」

回應
睇埋：2016年及2017年香港政治制度改革 § 「831決定」、全國人大常委會解釋香港基本法、香港人權與民主法案同中國人權
異見者認為政府同埋有關體制成日用好多地面、地下手段迫害新疆、西藏、香港等地之人權。而中國各種問題如犯罪、性病、貪污、黑心食品、自由，政治上引起聯合國同埋國際社會關注。中國大陸政府對有關批評，多次表示嚴重不滿，而政府成日強調係「外國介入」。有次，美國眾議院通過《香港人權與民主法案》後，全國人大外事委員連同其他中國國家部門都表明強烈譴責堅決反對，中方聲稱法案「介入」香港事務、中國內政。由於近年香港人權問題、《中英聯合聲明》令兩國矛盾增加，又有香港人向倫敦請願最後英國政府介入。英國國會而家處理香港人英國國民（海外）身份居英權問題，中國外交部反指：「港人持英護照都係中國公民」。
中國大陸內部早就有順口溜：「人大舉舉手，政協拍拍手」。外界亦一直普遍認為人大係「橡皮圖章」，實權係以國家主席為首中央政治局一班常委。吳康民曾任33年港區人大代表重出書，《人大回憶錄》入面話全國人大係中國大陸「最高權力機關」只不過係「理論上、憲法上」，未係「實際上」。而近期再有輿論指出全國人大職能上似一般外國國會，但無就好多中國大陸重大問題（例如：大饑荒、豆腐渣工程同埋六四事件）成立「調查委員會」而展開調查。大陸文章《中國七大噁心》中「第三噁心」話係「人大可憐」同埋「政協可悲」。
全國愛耳日

1998年3月，嗰時中華人民共和國政協開緊第九屆全國委員會第一次會議，社會福利組嗰15位委員因為猛咁提出中國大陸有好高嘅耳聾發病率，加上危害性大同預防性太差嘅現實問題而提出搞全國愛耳日嘅提議。後嚟份提案好快俾有關部門關注兼通過咗呢份決議，最後經中國殘疾人聯合會同衛生部等10個部門一齊通過兼決定，從1999年開始，每年3月3號係全國愛耳日。
全國人民代表大會常務委員會秘書長

全國人民代表大會常務委員會秘書長，簡稱全國人大常委會秘書長，係中華人民共和國最高國家權力機關全國人民代表大會嘅常設機構全國人民代表大會常務委員會嘅組成人員之一，主持並領導全國人民代表大會常務委員會辦公廳嘅工作。嗰個職位通常由一位全國人民代表大會常務委員會副委員長兼任。
全國民主聯盟

全國民主聯盟（簡稱全民盟，英文：National League for Democracy，縮寫NLD）係緬甸一個政黨，喺1988年9月27號成立，創辦人包括昂季、昂山素姬，目前由昂山素姬做主席兼總書記。

歷史
喺1990年國會選舉中，全國民主聯盟喺489個議席中贏得406席，但軍政府唔肯交出權力。
喺2001年，緬甸政府容許全國民主聯盟重開國內所有辦事處。但去到2004年又被強行關閉。
喺2010年5月6號，全國民主聯盟俾軍政府強行解散。
喺2011年12月，全國民主聯盟被允許重新登記註冊並參加選舉，該黨將會參加2012年舉行嘅緬甸議會補選。美國國務卿希拉莉初次訪問緬甸敦促緬甸改革。
喺2012年緬甸議會補選，全國民主聯盟攞到43席，成為緬甸第二大政黨同最大反對黨。
喺2015年緬甸議會選舉，全國民主聯盟喺人民院同民族院分別贏咗255席同135席，攞到緬甸國會嘅控制權。但阿頭昂山素姬仍然受仔女係外國人冇得做總統或者副總統嘅憲法規定限制，於是由佢親信廷覺出任總統，昂山素姬就喺內閣入面做國家顧問。
喺2020年緬甸議會選舉，全國民主聯盟喺人民院同民族院分別贏咗258席同138席，攞到緬甸國會嘅控制權，不過軍方指選舉舞弊。2021年2月1號軍方發動政變，扣押國家顧問昂山素姬同總統温敏，緬甸再次俾軍政府統治。
伊藤優津樹

伊藤優津樹（1974年4月7號—）係日本足球員，司職中場，效力過清水心跳，川崎前鋒，及札幌岡薩多。
伊藤健次

伊藤健次（1976年6月29號—）係日本足球員，司職前鋒，效力過Cosmo Oil Yokkaichi，名古屋八鯨，及Jatco TT。
伊藤優汰

伊藤優汰（1992年9月18號—）係日本足球員，司職中場，效力新潟天鵝。
伊藤剛

伊藤剛（1994年3月23號—）係日本足球員，司職守門員，效力福島聯。
伊藤千晃

伊藤千晃 ，係日本嘅一個女演員。

拍過嘅作品一覽
呢個表唔完整，歡迎加料。
伊藤卓

伊藤卓（1975年9月7號—）係日本足球員，司職中場，效力過名古屋八鯨，京都不死鳥，仙台七夕，及湘南比馬。
伊藤仁

伊藤仁（1983年5月7號—）係日本足球員，司職中場，效力過大阪櫻花，及水戶蜀葵。
伊藤健太郎

伊藤健太郎 ，係日本嘅一個男配音員。

配音作品一覽
呢個表唔完整，歡迎加料。
伊藤加奈惠

伊藤加奈惠 ，係日本嘅一個女藝人同埋配音員。
亞歷山大咸美頓

亞歷山大咸美頓（英文：Alexander Hamilton，1755或1757年1月11號—1804年7月12號），係美國其中一位開國元勳，有份起草美國憲法，做過頭一任美國財政部長。1804年佢為咗阻止時任副總統阿倫伯爾再參選總統，同對方隻揪，最後唔夠人打，第二日就死咗。
亞歷山大佛利民

亞歷山大佛利民（Алекса́ндр Алекса́ндрович Фри́дман，1888年6月16號—1925年9月16號）係蘇聯物理學家同數學家，主要研究廣義相對論，又提出佛利民方程式。
亞歷山大圖書館

亞歷山大圖書館係古代世界最大嘅圖書館，喺古埃及托勒密王國首都亞歷山大港，公元前259年起好，大約公共3世紀中消亡。
動漫星城

動漫星城嘅正門（右邊俾金色聖誕樹遮住嗰個），喺2015年1月2號影。喺地下2樓嘅地鐵同動漫星城一齊共用嘅大堂，喺2014年8月28號影。
動漫星城（粵拼：dung6 maan6 sing1 sing4）係中國廣東省廣州市嘅一間好出名嘅地下商場，喺越秀區中山五路215號；隔籬冇幾遠就係中央公園。呢間地下商業城既係家吓廣州地區入面，最大嘅地下商業城；又係成個中國內地第一間動漫網遊體驗基地。呢間嘢係從廣州市一直到成個中國內地嘅動漫產業入面提供咗一個有產品展覽、發佈、宣傳、體驗、互動、娛樂、銷售同購物喺埋一齊嘅動漫產業平臺。呢間嘢喺2006年8月18號正式開業。而家呢間嘢俾越秀區政府話咗係北京路國際商貿旅遊區嘅時尚休閒體驗區。呢間地下商場重係一個引領廣州有一個後生、時尚同埋潮流嘅主題式購物中心。

負責方
呢間商場係由廣州市地下鐵道總公司同埋廣州天源投資有限公司夾埋一齊起嘅地下商場。

樓層分佈
-2樓嘅店
-1樓：動漫網遊產業龍頭企業產品展示銷售同門配套特色美食、餐飲、食品檔。
-2樓：動漫網遊產業附屬產品、授權產品展示銷售區。
-3樓：遊戲互動、群眾活動交流區。
其中，層層樓都有通道（一共有6個）同地鐵公園前站接埋一齊。
動態重編譯

動態重編譯（dynamic recompilation）喺電腦運算上係一種編譯做法，指個系統喺執行嗰陣重新編譯段源碼嘅某啲部份。
動漫

動漫係動畫同漫畫嘅合稱同埋縮寫，係中文特有嘅詞彙，西方國家將日本動畫統稱Anime。現今，動漫嘅發展已經屬於日本文化創意產業，屬於日本流行文化，同時亦係目前全世界熱門嘅流行文化，亦都屬於全世界高人氣嘅流行文化。
動態音樂

動態音樂（dynamic music）係指隻遊戲嘅音樂曉隨住遊戲世界嘅狀態或者玩家嘅行為改變。
十二怒漢

《十二怒漢》（12 Angry Men）係1957年美國電影，由薛尼盧密執導，亨利方達主演。佢係電影史上最經典嘅陪審團題材電影。
十二指腸

十二指腸係消化系統入面，小腸開頭嘅消化管道，連住胃同空腸，因為約莫有十二隻手指咁闊，所以叫十二指腸。
十二斑褐菌瓢蟲

十二斑褐菌瓢蟲（學名：Vibidia duodecimguttata）係一個品種嘅瓢蟲。特徵係背脊啡色底有白色斑點。
十二優

《十二優》係香港樂隊Zarahn首張大碟專輯，紀念Zarahn樂隊成立12年，亦係主音結他手周國賢喺2006年暫停個人歌唱事業，以樂隊名義所出嘅專輯。音樂錄像全部喺新西蘭拍攝，錄音室更加搬到去新西蘭。附有十二首歌曲同埋幾首音樂錄像同埋專輯製作特輯。
十二宮章

十二宮章係伊斯蘭教典籍《可蘭經》入面嘅第85章（蘇拉）。
十二國記

《十二國記》係日本奇幻小說，由日本小說家小野不由美著作，小說入面嘅奇幻世界分做十二個國，靈感嚟自古時中國神話《山海經》。
十二平均律鋼琴曲集

十二平均律鋼琴曲集（德文：Das Wohltemperierte Klavier）係一組由巴哈為獨奏鍵盤樂器作嘅音樂。
維基同享有多媒體嘅嘢：十二平均律鋼琴曲集
十二傳說

《十二傳說》（英文：Our Unwinding Ethos）係香港電視廣播有限公司製作嘅時裝電視劇，由蕭正楠、林夏薇同張頴康領銜主演，並由劉佩玥、林子善、歐瑞偉、蔣家旻、林秀怡同劉江聯合主演，監製黃偉聲。劇集改編香港11單都市傳說。
呢套劇開拍嗰陣被指條橋同ViuTV劇集《詭探》差唔多，一樣都係改編香港嘅都市傳說。另外，呢套劇本嚟諗住係每集2個鐘，總共12集，更一度排定喺2018年8月12號開始逢禮拜日晚播，後尾因為改播外購劇《延禧攻略》而臨時被抽起。最後呢套劇延後差唔多一年到2019年7月15號開始逢禮拜一到五晚播，重新剪輯成25集1個鐘版本，比原版多咗約1個鐘。
十二小時制

十二小時制，將一日時間，平分上下各半，各半再均分十二份，有十二點鐘。佢以正午十二點爲分隔，上晝推前十二點，到午夜，下晝推後十二點，到子夜。原本正午同子夜，都不屬上下晝。不過方便計時，通常正午十二點歸下晝。子夜十二點歸上晝。一日由子夜十二點開始。
古賀誠史

古賀誠史（1979年8月7號—）係日本足球員，踢中場，效力過橫濱水手、福岡黃蜂、神戶勝利船同SC相模原。
古賀鯨太朗

古賀鯨太朗（1991年4月27號—）係日本足球員，踢後衞，效力過FC琉球。
古蹟保留

古蹟保留（historical preservation）顧名思義係指對有歷史價值嘅建築物或者第啲結構作出保留。
做城市規劃時不時要諗埋古蹟保留呢樣嘢。
古邦

古邦（Kupang）係印尼嘅城市，響西帝汶，人口450,000（2011年計）。
古越語

古越語係指百越人講嘅語言。到咗廿一世紀初，語言學家對呢隻語言所知甚少，而且古越語應該唔係單一一隻語言，而係多隻有密切語系關係嘅語言。
現代嘅廣東話被指係由古越語嘅底層。
古近紀

古近紀係新生代入面第一個紀，響6600萬年到2303萬年之前，即係響白堊紀之後、新近紀之前，可以再細分做三個世：古新世、始新世同漸新世。
地質時代
古邊芳昇

古邊芳昇（1970年12月9號—）係日本足球員，司職後衞，效力過香川紫雲，福岡黃蜂，FC東京，及佐川急便東京。
古迦太基

古迦太基係北非古國，核心範圍接近而家嘅突尼西亞附近，用迦太基做中心，全盛時期國土去到伊比利半島南部同好多個地中海嘅島。佢大約公元前814年立國，去到前146年因為打輸第三次布匿戰爭畀羅馬共和國滅咗。
古道

古道，係有好耐歷史，舊時啲人開嘅、出入用嘅路。而家古道嘅旅遊價值多過實用價值，一係做行山徑，一係做旅遊景點。

香港
香港現存嘅古道多數響郊外，約一米闊，由花崗石鋪成，畀轎同山兜響嗰時用。
元荃古道
古達

古達（馬來話：Pekan Kudat）係馬來西亞沙巴州古達省古達縣縣府。2010年人口大約有29,025。佢喺古達半島，沙巴州首府亞庇以北大概190公里（120英里），近婆羅洲最北面。佢係Rungus人核心最大嘅城鎮，大多數卡達山－杜順人種族嘅次族群，所以係Rungus文化嘅主要中心。另外，佢係沙巴州第一笪華人，特別係講客家方言嘅人聚居嘅地方。古達亦係馬來西亞最北端嘅城市。

簡介
古達幾乎覆蓋喺椰林入面。呢度係前沙巴華裔首席部長章家傑（英文：Chong Kah Kiat）家鄉，佢在位時大力發展古達經濟同旅遊業，令到古達呈現生機。
古達出名種植西瓜（Sikuati）、花生同椰子，花生尤其以紅衣比較出名，係沙巴人過年嘅食物同送禮佳品之一。
近年政府亦大力開發最新嘅觀光區「燈火樓」（Tip of Borneo），係婆羅洲最北部嘅景點。
1995年10月24號日食入面，距離日全食持續最耐嘅南中國海海域好近嘅馬東貢（Matunggong）區能夠睇到幾乎最長嘅日全食。當地嘅原居民龍古斯族，住喺長屋（long house）。
華人多數聚居喺城市，以客家人為主，多數係龍川人，以龍川釀豆腐出名。當地有一間華文獨立中學，叫做培正獨立中學。
2020年6月30號，古達海域發生4.7級地震，但係無引發海嘯。

氣候
古達屬於熱帶雨林氣候，雨量主要集中喺12月至第二年1月。

古達連周邊地區
根據2010年人口統計，古達連周邊地區總人口為29,025。

古達地區
2010年，古達地區人口估計有83,140。華人大約佔古達總人口10％，其中大多數係客家人。其他少數族群，包括巴瑤族、卡達山－杜順人、Murut人、Suluk人。另外，住喺古達嘅外國人多數係菲律賓人，佢哋多數係非法移民，主要喺菲律賓蘇祿省同棉蘭老島過嚟。

古達鎮
古達鎮嘅小型但係重要嘅旅遊行業，主要圍繞佢悠閒嘅氛圍同接近大海。沙巴州嘅遊客去古達購買新鮮海鮮，體驗典型沙巴鄉郊小鎮嘅魅力。鎮入面嘅旅遊景點包括古達哥爾夫球會、Sidek Esplanade、中央市場同埋漁市場。

沿海特色
Bak Bak海灘
古達嘅海灘出名，呢啲海灘係沙巴州最未受破壞嘅海灘之一。部分較出名嘅海灘包括Bak Bak、Pasir Putih、Kalampunian同Torungkungan。古達仲以佢靠近婆羅洲最北端嘅Tanjung Simpang Mengayau岬角地理位置而出名。

Rungus 文化
哥打京那巴魯-古達公路沿路有幾條村落都展示住一種特定方面嘅Rungus文化。喺Kampung Gombizau（Gombizau村），遊客可以睇到蜜糖生產同埋傳統Rungus香草採摘，而Kampung Sumangkap以gong-making行業而出名。另一方面，Kampung Bavanggazo而佢嘅傳統Rungus長屋而出名，呢個係社區項目嘅一部分，畀遊客一個體驗了解Rungus人嘅文化同生活方式。Rungus 文化仲可以喺Misompuru寄宿家庭計劃(Misompuru Homestay Programme)入面體驗到，圍繞Kampung Minyak為中心。

陸路
古達喺Pan-Borneo公路嘅北端。公路將古達同亞庇同沙巴西海岸其他城市連接到沙撈越邊境。呢啲城市包括古打毛律、斗亞蘭、Papar、Beaufort同Sipitang。由古達去亞庇190 km，大約需要三個鐘車程。

空路
古達機場
市中心以北係古達機場，嗰度有飛機去亞庇同山打根，飛去亞庇大約40分鐘，而飛去山打根大約要50分鐘。

海路
古達碼頭
2015年2月，沙巴州特殊任務首席部門，首席部長Teo Chee Kang宣佈計劃roll-on-roll-off（RORO）渡輪服務往返古達同菲律賓巴拉望島Brooke's Point。為咗畀乘客能夠通過呢項即將服務嘅渡輪服務往返馬來西亞，已經起咗海關、入境設施、檢疫同保安（CIQS）中心，依家亦起緊其他必要設施。
渡輪服務原定喺2016年6月投入服務。但係，喺2016年4月，時任沙巴首席部長慕沙阿曼宣佈將無限期暫停渡輪服務。佢話呢個係一個安全措施，呢件事發生喺菲律賓嘅阿布沙耶夫武裝恐怖分子喺仙本那水域綁架咗4名馬來西亞人之後。
仙絕

《仙絕》係起點中文網作家石三嘅一本修真小說，講南荒魔道之主崔燦神符逝去、被道侶出賣、正魔兩道攻擊，身消道隕，轉世重修竟然去到若盧獄——正道用嚟囚禁魔修嘅地方。憑住上一世嘅修真經驗，以獄卒武羅之名，一步一步修練，重新踏上天下巔峰，修仙證道嘅故事。
全書一共四百三十九章，248.68萬字，喺起點中文網上面累計獲得十萬個收藏。

五方界
上一世嘅崔燦同今世嘅武羅生活嘅世界，自古以嚟天下五分，分為中土、南荒、東土、西域、北疆，五方土地除咗中土、南荒之間仲有少量嘅聯繫之外，其他幾界近乎隔絕。除此之外仲有其他細小嘅世界，例如武羅曾經去過嘅地底世界咁。

九界星河
飛昇之後，武羅理解到呢個世界其實係一片浩瀚嘅宇宙，入邊有無數咁多嘅星球。唔同星球嘅能量等級都唔同，最高嘅嗰粒就叫仙界，其他就分為甲乙丙三級，每粒都有一個編號，五方界都只係其中一粒，正式編號係「乙字七十七號」。
仙王座

仙王座（Cepheus）係家下八十八西洋星座之一。佢響天球北部，佔天球面積588平方度。地球北半球來講，仙王座係秋天嘅星座，即係秋夜會見到。肉眼可以睇到嘅星，約莫60粒到。有一到四等星13粒，即係有3等星3粒、4等星10粒。

史
仙王座係古希臘托勒密所編嘅托勒密48星座之一。
仙螺島

仙螺島（粵拼：sin1 lo4 dou2；簡化字：仙螺岛；英文：Whelk Island）係中國河北秦皇島一島、公園兼旅遊景區，1998年10月起好兼開業，位置喺撫寧區南戴河洋河口農業村東南邊嘅渤海入面。其中距離戴河入海口有1.98km；距離洋河口有1.81km；距離南戴河陽光國際會議中心有1.43km；距離中國石油大學秦皇島分校有1.34km；距離海邊最窄位有900m到。
個島有1.4公頃，入面有木棧道、觀海長廊、觀光娛樂塔、海上表演館、海螺仙子呢啲景區為主。尤其係觀光娛樂塔同跨海索道，前者係景區嘅地標之一，後者係中國大陸第一條海上索道。不過出入呢個島要靠搭吊車或坐遊輪先至得。入面啲娛樂設施係管理方喺2015年先至搞出嚟。
仙石廉

仙石廉（1990年10月2號—）係日本足球員，司職中場，效力栃木SC。
仙谷由人

仙谷由人（せんごく よしと，1946年1月15號—2018年10月11號）係日本政治人、律師。
佢做過差唔多廿年眾議員。喺菅直人內閣做過內閣官房長官（第78任）、法務大臣（第86任）。

2018年10月11號晚十點半，仙谷由人喺東京都屋企肺癌病逝，享年72歲。
占士簡東費尼

占士簡東費尼（James Gandolfini，出生名James Joseph Gandolfini Jr.，1961年9月18號—2013年6月19號）係一位美國演員同監製。佢最出名嘅角色喺HBO犯罪電視劇《人在江湖》裏面飾演意大利裔美國犯罪大佬Tony Soprano。
占士羅德列基斯

占士羅德列基斯（西班牙文：James David Rodríguez Rubio，1991年7月12號—）係哥倫比亞足球員，司職前鋒或者進攻中場，家下效力緊巴西甲組足球聯賽傳統勁旅聖保羅。
占士范艾倫

占士范艾倫（1914年9月7號—2006年8月9號）係個美國嘅天文學家。范艾倫輻射帶就係用佢個名命名。
占士灣

占士灣（粵拼：zim1 si6 waan1，英文：James Bay，法文：Baie James，克里文：ᐐᓂᐯᒄ，羅馬轉寫：Wînipekw，意思係「污糟嘅水」）係加拿大嘅一個海灣，位於哈德遜灣南端，屬於北冰洋嘅一部分，長4里，濶220公里，沿岸人口稀少，最大嘅島係阿基米斯基島。占士灣沿岸最大嘅城鎮係穆索尼，成個灣政治上屬於努那活地區。
占士甸

占士甸（英文：James Byron Dean，1931年2月8號—1955年9月30號）係一個美國演員，1999年畀美國電影學會選做百年來最偉大男演員第18名。佢一生主演過三部電影，因為佢反叛同浪漫嘅形象而成為一個文化象徵。1955年9月30號喺加利福尼亞Cholame市附近撞車而死。
維基同享有多媒體嘅嘢：James_Dean
占士諾斯波爾克

占士諾斯波爾克（英文：James Knox Polk；1795年11月2號—1849年6月5號）係第十一任美國總統（1845年─1849年），亦係唯一做過眾議院議長嘅美國總統。
侯約

侯約（Hau Yeuk）係香港一地，亦係一鄉，喺新界北部。侯約鄉係村盟，歸雙魚約，有村河上鄉、金錢、燕岡、丙岡同蕉逕。呢處係新界五大族之一嘅集中地，所以叫侯約。
侯王廟

侯王廟（Hau Wong Miu）係香港一地，亦係一村，又係一廟。佢喺新九龍界內，喺九龍寨城後山西側。西南係九龍寨城，南係衙前塱同馬頭圍，西面係九龍仔，東北係打鼓嶺，東北稍東係衙前圍。
侯王廟係谷地，獅子山向南一脈，直指九龍半島，侯王廟就喺呢一脈嘅東側。呢脈西側係九龍仔。
家下侯王廟一帶，東有有美東邨，華人基督敎永遠墳場。西有好幾間學校，好似民生書院咁。向南就落九龍城市區，向北就老虎岩。

村
今日侯王廟村已沒，淨低侯王廟。舊時村畀山谷圍繞，涌水自谷出，經衙前塱，過珓杯石，入九龍灣。

廟
侯王廟
爲咗分出邊間侯王廟，亦有人叫聯合道侯王廟或者九龍城侯王廟。按大清人考證，侯王係大宋楊亮節。
侯王道

侯王道（英文：Hau Wong Road），係香港九龍九龍城嘅一條馬路，由賈炳達道開始，去到太子道西。
侯爵夫人群島

侯爵夫人群島係響南太平洋嘅一堆火山島，屬於法屬波利尼西亞，人口8632（2007年8月計）。
侯賽恩

侯賽恩（英文：Al-Hussein SC）係約旦伊爾比德一間職業足球球會，依家踢緊約旦職業足球聯賽。
侯爵

侯爵係五級爵位入面第二高嗰級。呢個稱呼源自中國周代嘅五等爵「公、侯、伯、子、男」，近代開始亦用嚟對應歐洲貴族爵位制度入面，由低數上嘅第四級，喺公爵下面，伯爵上面。
哈雷彗星

哈雷彗星（粵讀：haa1 leoi4 seoi6/wai6 sing1，英文：Halley's Comet）係人類第一粒發現嘅彗星，每76.1年環繞太陽一次，個名嚟自1758年發現佢嘅哈雷。
哈馬省

哈馬省（مُحافظة حماه‎）係敘利亞嘅一個省，首府係哈馬。
哈馬丹省

哈馬丹省（波斯文：استان همدان‎）係伊朗一省，首府哈馬丹。
前行政長官辦公室

舊英童學校又叫前行政長官辦公室，係香港一座三級歷史建築，位於香港島中環半山區堅尼地道28號，家下係前行政長官辦公室所在地。
建築物喺19世紀起好，係一座兩層高嘅維多利亞式獨立屋，曾經係英童學校嘅校舍。1990年代，座樓曾經俾中英聯合聯絡小組徵用作辦公室。香港主權移交後，座樓由本地設計師協會租用，成立香港設計中心，由香港賽馬會贊助古物修復同埋裝修費港幣600萬。
兩年後，香港設計中心喺2006年中搬咗去九龍九龍塘嘅香港工業科技中心，香港特區政府喺同年11月，經前任行政長官董建華同意，最後揀咗呢座樓作為前任行政長官辦公室。2007年4月21號，政府宣佈座樓正式成為「前任行政長官辦公室」 。政府使咗200幾萬港元進行裝修、買傢俬、做外牆髹油，以及喺大門外加上銅牌同埋豎立國旗同埋區旗。
前趙

前趙，又叫漢趙，係五胡十六國時期由匈奴立嘅其中一國，304年由劉淵立國，329年由劉曜亡國，畀後趙滅。

前趙君主一覽
唔計追尊嗰啲。
前舖後廠

前舖後廠（前鋪後廠），又叫前店後廠係種生產同經營模式。即係喺同一間鋪頭入面，鋪面就做生意賣嘢，而鋪裏頭就整嘢出嚟，多數都係收收埋埋，客人睇唔見嘅。例子有麵包鋪、涼茶鋪、船廠咁。而呢隻經營模式喺以前比較興，而家就話唔夠現代。

延伸
可以比譽做地域經濟合作嘅模式，兩笪近住嘅地方，一個做鋪面賣嘢（消售）嘅對外角色，而另一個地方做工廠生產嘅角色。而係近年香港同珠三角地區地嘅一隻經濟模式。寫字樓喺香港，工廠喺深圳。
前貴之

前貴之（1993年9月16號—）係日本足球員，司職後衞，效力山口雷法。
前臂

前臂係臂嘅下半截，由手踭去到手腕，連住上臂同手板，同下肢嘅細髀對應。
前蘇聯衝突

前蘇聯衝突，又跟英文叫做後蘇聯衝突 (英文：Post-Soviet conflicts)，係自從蘇聯解體之後，所有喺以前蘇聯嘅領土所發生嘅衝突。根據 Gordon M. Hahn（英文：Gordon M. Hahn），就算唔包括期間嘅大屠殺同種族暴力，前蘇聯衝突至少造成咗25萬人死亡。
前蜀

前蜀（粵拼：cin4 suk6），係五代十國其中一國，903年由王建立國，925年由王衍亡國。
前蜀由以前唐朝西川節度使王建建立。903年，唐昭宗封王建做蜀王。907年朱溫篡唐，王建喺四川稱帝，國號叫「大蜀」，史稱「前蜀」，定都成都。
925年，後唐出兵攻打前蜀，前蜀滅亡。
前臼齒

前臼齒／小臼齒係種哺乳動物嘅牙，生喺犬齒同臼齒之間。
廣東話當中嘅大牙包括臼齒及前臼齒。
前舖後居

前舖後居 係種做生意同生活模式。對住街係舖頭，用來做生意賺錢，舖頭後便係住家。以前啲舖好多都係咁嘅樣。
住家唔一定係老闆，亦可能係打工仔，尤其係屋企好遠嗰啲。做嘢就落舖，休息就返居。
前蘇格拉底哲學

前蘇格拉底哲學（希臘文：Προσωκρατικοί φιλόσοφοι），係喺蘇格拉底之前嘅，或者係同蘇格拉底同一陣時但係冇畀蘇格拉底影響到嘅哲學流派。
傲璇

傲璇（英文：Opus Hong Kong）係香港私人住宅，喺香港島灣仔司徒拔道53號，2012年起好，高12層，總共12個單位。
傲璇係太古地產2012年起好嘅樓盤，由美國建築師法蘭克蓋里設計，係佢响亞洲第一個高尚住宅項目。傲璇總面積約3.25萬平方呎。大樓結構呈螺旋形，玻璃包圍嘅鋼柱包圍成棟樓。項目除傳呎價高見港幣8萬外，更盛傳每方呎管理費高達9蚊，以每伙達6,000方呎單位計算，每月管理費已經要5萬4千蚊，可能係全香港最貴管理費嘅豪宅。傲璇有12個獨特單位，包括兩個複式花園連游泳池嘅空中別墅。單位面積由6,000平方呎起，設施有地下停車場、游泳池及健身室等。
傲遊瀏覽器

傲遊瀏覽器（Maxthon）係21世紀新出嘅一款網頁瀏覽器。響中國大陸興起，一時摞到好多擁躉。一向以多功能又好用聞名，而家下載量差唔多過咗一億。
傲遊前身係MyIE，係由一個網名叫「暢游」（Changyou）嘅華人始創嘅，本來想補救吓啲微軟IE嘅弊端。過咗唔到兩年，「Changyou」將啲代碼統統公之於眾，冇時間再理到佢。2002年8月，陳明杰先生繼承其志，查返嗮啲漏洞，更變求革新，推出咗MyIE2版。網上好多發燒友睇到都幫佢手搞。2004年，改埋個名叫「傲遊」。又得到大把人出謀劃策，又有 VC 商家投咗資，人氣壯咗起身。2005年重摞到國際頒獎添。2006年1月，響微軟個「電子消費展」入圍去到拉斯維加斯展出。5月，間公司就搬咗去中關村棟新樓度啦。
2007年4月，傳聞Google注資咗百萬落「傲遊」度，不過陳生就一味否認有呢單生意。
由於Maxthon個英文名發音係 [`mækst∂n]。所以有北方用戶幫渠起咗個花名叫「馬屎桶」。而家最新版係2.0版。

記錄
傲遊瀏覽器響中國市場嘅佔有率一直高到好交關，只係低過IE。佢一直被人譽為「中國嘅瀏覽器」，Maxthon創始人 Jeff Chen 自稱佢係中國嘅「國產軟體」。不過始終有人以為呢款瀏覽器有幫中共手監視啲網民嘅網上行為個嫌疑，不過懷疑還懷疑，一直以來都無搵到一絲真憑實據。
傲雲峰

傲雲峰（英文：Sky Tower）係香港一個新世界發展同長江實業合作一齊起嘅豪華住宅項目，喺九龍西啟德及馬頭涌宋皇臺道38號，一共有6座58層樓高嘅樓。會所入面有泳池、鋼琴室、卡拉OK等等，花園面積有成十萬方呎。

交通
港鐵屯馬綫宋皇臺站D出口。C出口暫時未起。
傳回耶路撒冷運動

傳回耶路撒冷運動係中國家庭教會（home church）嘅三個阿頭 Brothers Yun，Peter Xu Yongze 同埋 Enoch Wang 喺1920年代搞嘅一個傳教行動，基於佢地話嘅一個異象（vision），要向喺中國到耶路撒冷之間嘅佛教、印度教、伊斯蘭教國家傳教。傳回耶路撒冷運動目標係要派至少十萬個傳教士，沿舊時啲人做生意嘅絲綢之路、由中國到地中海傳教。到中共之後，呢個運動變成地下組織，而三個阿頭畀人收監，足足困咗四十年。
傳奇大亨

《傳奇大亨》（英文：The Legendary Tycoon），由華策影視出品，莊訓鑫執導，張翰、賈青、宋軼、譚凱、劉長德、周家怡等，陳喬恩特別出演，2015年9月18號正式開機，2016年1月煞科。故事嘅角色設定係以香港電視廣播有限公司同埋邵氏電影創辦人嘅邵逸夫為原型。 於2017年10月9號喺浙江衛視周播劇場每週一至週四每日晚上10時兩集播出。
傳奇女王伊利沙伯：黃金盛世

《傳奇女王伊利沙伯：黃金盛世》（英文：Elizabeth: The Golden Age）係套英國嘅傳記電影，喺2007年上畫。呢套戲嘅主角係姬蒂白蘭芝、謝菲路殊同埋佳夫奧雲。
傳奇小說

傳奇（粵拼：zyun6 kei4），係指由中國唐朝開始興起嘅文言短篇小說。傳奇始創於初唐，喺中唐時期大盛，喺宋代開始衰落，題材主要分愛情、警世、神怪、俠義、歷史五類。
墓碑

墓碑係嚮先人埋葬處嘅一塊墳頭石，石頭上邊有文字，或長或短有關嗰位仁兄嘅資料，例如姓名、生日、忌辰、籍貫、名譽等。墓碑有時係無字碑，有時有埋磁相玉照、有天使雕塑等，係一種雕刻藝術。有專家話，研究墓碑可以知道好多地方歷史。嚮香港，墓碑由石廠打造，佢哋一定係香港政府認可註冊承包商，因為防止黑社會入侵殯葬業界。

書名
有本中文書《墓碑》ISBN 978-988-211-908-6 ，楊繼繩寫，天地圖書2008年出版，係記載新中國大躍進三年困難時期，3600萬個餓死嘅中國大陸人。
增城泳場

增城泳場（粵拼：zang1 sing4 wing3 coeng4），又嗌增城游泳場，全名增城體育館游泳場，係中國廣東廣州嘅大型泳池，2000年9月起好，位置喺增城荔城街道增江大道北29號（增城體育館北邊對面）。
佢既係增城體育館屬下嘅泳場，又係康威體育屬下嘅健身會泳場。從2015年開始，每年6月底嘅增城區青少年游水大賽都喺呢間嘢入面舉辦。
增城賓館

增城賓館（粵拼：zang1 sing4 ban1 gun2）係中國廣東廣州嘅一間四星級酒店，1998年6月開業，位置喺增城區增城大道8號（324國道嘅K919+400標記位）。佢亦係增城第一間四星級賓館。
佢一共有320間客房，入面有中西式餐廳，重有9個大細唔同嘅會議室。重有游水池、桑拿、夜總會等一系列休閒娛樂設施響度。
增埗

增埗離明觀，攝於1860-1880。
離明觀
增埗（粵拼：zang1 bou6）係廣東廣州嘅一條村，舊底屬南海縣金利司恩洲堡，而家屬荔灣區西村街道。條村喺增埗河邊，南連沙貝海，北接鵝掌坦。世居村民姓蔡、張、梁，清代初期起咗思謙蔡公祠。

名
條村西邊有河流經，舊時掛住罾網嘅漁船泊喺埗頭，就叫「罾埗」。後來寫成「繒埗」同「增埗」。而家亦有簡寫成「增步」。

史
呢笪地原先係臺地。漢朝陸賈喺增埗河邊嘅舊埗頭上岸起坭城。宋朝係陶瓷工業區。明清時期，增埗村屬南海縣金利司恩洲堡。明朝初期，西場蔡氏觀瀾公定居增埗，蔡氏家族喺日後發大。清朝，村民起思謙蔡公祠同曹主娘娘廟。去到中華民國時期，屬廣州市南岸區，變成近代工業同近代新式學校聚集嘅地方。
1950年4月，屬廣州市南岸區增埗農會；同年6月，南岸區改名西區。1951年9月，屬廣州市西村區西增街。1952年9月，改屬西區。1955年5月，屬廣州市西區西增街道。1958年，撤街，屬廣州市西區西村街道。1960，西區改名荔灣區，屬荔灣區西村人民公社管理委員會。1961年8月，復街，屬廣州市荔灣區西村街道辦事處。1968年4月，屬荔灣區西村革命委員會。1980年9月，撤會復街，屬荔灣區西村街道，直到而家。增埗舊底仲屬西郊人民公社（1987年改名西郊行政村），經濟生產屬西郊村管。2002年，廣州​​市城中村改革，將行政村改成公司，西郊村由基層行政組織轉制成純經濟組織，增埗正式脫離咗西郊村。
墊紫草屬

墊紫草屬（學名：Chionocharis）係紫草目紫草科嘅一個屬。
增城

增城（粵拼：zang1 sing4）喺中國廣東，而家係廣州嘅市轄區，叫增城區，喺廣州城嘅東面。佢原本係縣，叫增城縣，後來升做縣級市做增城市，喺2014年2月撤市改區。

名
增城個名，有幾個傳說。《元和郡縣志》講，崑崙山上有閬鳳、增城，蓋取其美名。《太平寰宇記》講，因增江爲名。而《增城縣志》有話，南海郡前統縣六，今增爲七，故名增城。

山
增城西便有雲母山，西南有南樵山，東北有羅浮山。

水
東江由博羅入增城，向西行，跟住屈向南，去到番禺同珠江匯合。增江上流係龍門水，南流同派潭水合，再南行到三江口，右納澄溪水，左納九曲水，再向東南，分流東江。另有綏福水出自西北青幽山，亦都東南入東江。

史
漢建安六年置增城縣，縣城喺今市區東北三萬米。唐城喺今市區東北一萬米嘅九江村。多年嚟，增城試過歸南海郡同廣州。大清時，增城歸廣州府，有茅田巡司，新塘墟主簿。
一九九三年改爲縣級市。後歸入廣州市。

特產
荔枝係增城嘅特產，當中又以掛綠荔枝為極品，只有一棵真身荔枝樹所出產嘅荔枝，先至會攞嚟做貢品。舊時嘅特產重包括絲苗米。
劉歡

劉歡（粵拼：lau4 fun1；簡化字：刘欢；英文：Liu Huan；1963年8月26號—），天津人，對外經濟貿易大學教授、歌手、作曲家。佢喺1985年參加唱歌比賽開始音樂事業，1988年因為唱咗中國中央電視台兩首電視劇主題曲《便衣警察》同《雪城》而出名。

早年
佢喺天津嘅一個教師家庭出世。1981年喺天津耀華中學畢業，1985年喺國際關係學院法語專業畢業，大學期間因參加法語歌曲創作大賽攞獎，拎咗法國政府獎勵去巴黎旅遊。

出名
佢喺1985年攞到北京首屆高校英語、法語歌曲比賽雙料冠軍，之後就開始咗佢嘅音樂生涯。令佢出名嘅係1988年頭中央電視台熱播嘅兩部電視劇：一三五播《便衣警察》、二四六播《雪城》，兩部電視劇嘅主題曲《少年壯志不言愁》同《心中的太陽》都係佢唱並且同時大熱。
《心中的太陽》令佢同《便衣警察》結緣。當《心中的太陽》錄製完後，《便衣警察》嘅導演組聽到佢嘅歌聲後請佢唱《便衣警察》嘅主題曲《少年壯志不言愁》。所以，佢出名歌應該係《心中的太陽》。

音樂會
2004年3月19號晚，喺北京首都體育館搞咗「歡歌2004北京個人演唱會」，係佢出道19年嚟第一次搞個人演唱會。
2006年6月9號，喺上海大舞台搞咗佢嘅藝術生涯入面第二場個人演唱會。
2007年7月3號，佢同廖昌永、莫華倫一齊喺北京人民大會堂搞咗「震撼」歌曲音樂會，成功咁將流行音樂同古典音樂融入同一場演出入面，並且喺國內首次引入「逍遙音樂會」嘅元素。
2013年1月1號，佢喺北京萬事達中心舉辦《傾聽我們的年代——留歡2012》大型演唱會，中國好聲音學員吉克雋逸、王乃恩、權振東、鄭虹、姚貝娜等都有演唱。
劉歡嘅一次演出

作品
原創作品非常多元，包括電視劇《後宮甄嬛傳》原聲音樂同《北京人在紐約》、《東邊日出西邊雨》、《胡雪巖》、《闖關東》、《去者》、《情怨》等電視劇嘅原聲音樂。電子方面代表作：《Far Away》。愛情代表作有《璐璐》。
唱過好多電視劇主題曲，代表作《少年壯志不言愁》、《彎彎的月亮》、《千萬次地問》、《得民心者得天下》、《好漢歌》、《鳳凰于飛》。另唱過動畫電影《寶蓮燈》插曲《天地在我心》，
喺1990年北京亞運會開幕式同韋唯合唱《亞洲雄風》，影響遠超過咗「內定」嘅會歌，被叫做1990年北京亞運會「不是會歌的會歌」。
2005年，同香港歌手方力申合作，佢作曲作詞唱國粵語歌。2008年，參加迎奧運歌曲《北京歡迎你》嘅錄製，同群星合作。2008年8月8號，佢同英國歌手莎拉·布萊曼一齊唱北京奧運會主題歌《我和你》。
2014年1月30號，喺馬年除夕夜央視春晚同法國演員蘇菲·瑪索合唱《玫瑰人生》。2019年，喺《歌手2019》第一輪踢館賽首唱佢嘅新原創作品《流浪地球》主題曲《帶着地球去流浪》。

工作經歷
畢業後喺國際關係學院教書。1985年、1986年跟住中央講師團去寧夏石嘴山支教一年，教音樂。1991年到依家喺對外經濟貿易大學教《西方音樂史》。

健康狀況
有網友發現，劉歡喺奧運會後並未高高在上；出門五帶墨鏡卻撑著拐杖嘅佢吸引公眾嘅視線。大家關心佢嘅健康狀況，同喺2003年盛傳佢去歐洲醫病係唔係有關。
2009年，佢因患股骨頭缺血性壞死，暫停教書。2011年8月31號夜晚，好返後就重返講台。2019年3月，佢接受心臟支架手術。

《歌手2019》
2019年1月，加盟湖南衛視《歌手2019》、為首發歌手，喺4月12號總決賽攞咗歌王。
劉欣

劉欣（粵拼：lau4 jan1，前27年—前1年8月15號），係西漢第十三位皇帝，前7年到前1年在位，跟諡號叫漢哀帝。
劉正光

劉正光博士工程師（英文：Ir Dr Lau Ching-kwong，1942年—）係香港前公務員，橋樑同道路專家，1965年喺香港珠海學院畢業，1966年3月加入香港政府做助理工程師，1996年升為路政署副署長後，負責青馬大橋、汲水門大橋同汀九橋等世界級工程，有「香港橋王」之稱。2001年3月獲委任為土木工程署署長，至2002年12月開始退休前休假，由曹德江接任署長，服務政府達36年。2002年至2003年做香港工程師學會會長。2015年廣深港高速鐵路香港段連爆超支延誤醜聞，港鐵公司請佢「出山」做工程顧問，負責檢視高鐵工程進度。
2018年沙田至中環綫（沙中綫）紅磡站月台工程發生擅自改圖則醜聞，政府喺8月初揾佢做資深工程管理人員顧問團團員，「空降」港鐵公司加強管理沙中綫項目。
劉欣宜

劉欣宜（英文：Miyoko Lau Yan-Yee，1988年10月21號—），綽號E Cup Baby，係香港模特兒。佢喺香港出世，沙田培英中學中五畢業同埋香港專業教育學院沙田分校設計系文憑畢業，本嚟投身設計行業，轉做𡃁模，又做過空中服務員。

出道簡歷
2006年開始參加香港動漫節做cosplay。2006年至2008年期間，飾演萬代遊戲女郎獲勝，08年佢同李曼筠等人出演《Sony高清寶寶》代言人。2009年參加TVB《美女廚房》美少女廚神而開始出名，同年推出寫真《夏之盛放》。
2011年之後，佢引退娛樂圈，轉行做空姐，並喺2016年3月同音樂人陳子敏結婚。2020年12月，香港航空宣佈炒人。做咗7年機艙乘務長嘅劉欣宜，宣布自己要離職。
劉欣然

劉欣然（粵拼：lau4 jan1 jin4；簡化字：刘欣然；7月22號—），係中國大陸主持人、作家。喺聖彼得堡國立大學畢業。

經歷
2018年，做《我家那小子》主持人。同年，佢做過《我想和你唱》第三季第八期同第九期嘅鑒客團成員。2019年，為湖南衛視《歌手2019》逃跑計劃嘅音樂合夥人。同年，佢參演過《我是研學生》。佢做過《2019-2020湖南衛視跨年演唱會》主持人。2020年，做《我家那閨女》第二季主持人。
國民收入

國民所得（又叫國民生產總值、本地居民收入）係反映整體經濟活動嘅重要指標，所以成日用喺總體經濟學嘅研究度，亦係國際投資者好著重嘅國際統計項目。
反映本地居民收入嘅兩個主要統計數字係本地居民總收入（英文：Gross national income，即GNI）同本地居民淨收入（英文：Net national income，即NNI），前者計算一段特定時期本地居民嘅總體收入，後者就計算總收入扣除折舊。理論上，呢兩個數字應分別等於國民生產總值（GNP）同國民生產淨值（NNP）。
國民陣線 (法國)

呢篇國民陣線 (法國)係政治類嘅楔位文章，未完成；麻煩你幫手加下料，充實佢。
國民聯盟

國民聯盟（馬來話：Perikatan Nasional），簡稱國盟（PN），係喺2020年馬來西亞政治危機中成立嘅政黨聯盟。喺馬來西亞下議院222席當中佔有113席，由土著團結黨、國民陣線、伊斯蘭黨、砂拉越政黨聯盟同沙巴團結聯盟組成，由慕尤丁出任馬來西亞第八任首相。隨住第16任馬來西亞最高元首蘇丹阿都拉委任慕尤丁為馬來西亞第八任首相，國民聯盟亦隨之成為馬來西亞嘅執政聯盟。2021年，國盟因執政聯盟內部分歧而倒台，國民陣線嘅依斯邁沙比里成為首相，但國盟仍然係執政聯盟入面。
2022年馬來西亞大選，國盟出乎意料噉攞到74席，成為僅次於希望聯盟嘅第二大政黨聯盟。後來喺元首諭令組成團結政府嘅情況下，除咗國盟之外嘅政黨都加入團結政府，代表國盟落台，成為反對派。
土團黨沙巴分部、沙巴立新黨同沙巴進步黨喺選舉期間以「沙巴人民聯盟」名義參選。選舉之後，佢哋遵從元首諭令加入政府，到12月，佢哋退出咗國盟。

國會下議院議席
2022年馬來西亞大選，國民聯盟一共攞到74席，當中土團黨31席；伊斯蘭黨43席。

爭議
2021年1月13號，人權觀察公佈嘅《2021年世界人權報告》指出，自國盟政府喺2020年掌權之後，馬來西亞人權有惡化現象。由慕尤丁領導嘅國盟政府放棄建立一個真正獨立嘅警察投訴委員會，對難民同無證移民嘅待遇採取強硬路線，導致移民拘留中心隨後報告確診嘅武漢肺炎病例增加。同時，不斷打擊言論自由、和平集會，並攻擊媒體。
國民銀行

國民銀行（韓文：국민은행；英文：：Kookmin Bank）係南韓最大商業銀行。直至2006年，國民銀行喺南韓有1,132間分支機構，亦響紐約、倫敦、東京、香港、奧克蘭、廣州等世界主要國際金融城市設立6間營業性海外分支機構。

喺中國
2002年12月廣州設立廣州代表處。
2007年6月26號，中國銀行業監督管理委員會批准國民銀行設立廣州分行，並頒發金融許可証，畀國民銀行廣州分行經營對各類客戶嘅外匯業務。〔呢句嘢唔似粵語，唔該改咗佢〕
國民議會 (不丹)

第1屆不丹國民議會選舉就喺2008年3月24號舉行。不丹繁榮進步黨（英文：Druk Phuensum Tshogpa）攞到45席，人民民主黨（英文：People's Democratic Party (Bhutan)）就只能夠攞到兩席同埋黨主席喺自己選區入面輸咗。
而喺第2屆不丹國民議會選舉入面，人民民主黨攞到32席，變咗議會第一大黨，而不丹繁榮進步黨議席大幅插水，得返15席。

架構
呢屆國民議會入面有47席。根據《不丹憲法（英文：Constitution of Bhutan）》，國民議會實行兩黨制，最多由55人組成。而選舉方式實行兩輪選舉制，先由首輪選舉選出得票最多嘅兩個政黨進入大選，到大選兩黨將各自喺全國所有選區派出候選人，以單議席單票制選出每個選區嘅議員。

歷史
國民議會最初係由1953年嘅國王吉格梅·多吉·旺楚克（英文：Jigme Dorji Wangchuck）頒布成立嘅。國民議會開始嗰時只係作為國王體制框架入面嘅一院制民主議會。
國民政府

國民政府（粵拼：gwok3 man4 zing3 fu2），全名中華民國國民政府，係訓政時期嘅中央政府同行政機構。喺1925年7月1號響廣州建立，之後又搬去南京，抗日戰爭時期一度搬過去重慶；由1928年北伐成功去到1948年5月20號行憲，正式改組為中華民國政府期間係唯一代表中國嘅合法政權。
劉延東

劉延東（簡化字：刘延东，1945年11月—），漢族人，江蘇南通人；中國共產黨、中華人民共和國領導人。吉林大學行政學院政治學理論專業畢業，法學博士，海聯會第二屆理事會會長、全國婦聯第八屆常委、全國青聯第六屆（响第六屆三次常委會接替胡錦濤）、第七屆（做到第七屆二次常委會）主席。